EkBass/fiwiki-20250220-pages-articles huggingface dataset:
Misty Mops

Misty Mops oli espoolainen rockyhtye, joka toimi vuosina 1964–1966. Misty Mops tunnettiin erityisesti repertuaarissa olleista The Beatlesin kappaleista, jotka laulettiin alkuperäiskielellä englanniksi. Parhaimmillaan niitä oli ohjelmistossa yli 60 kappaletta. Misty Mops voitti Helsingin yhtyemestaruuden vuonna 1966 ja oli myös Suosikki-lehden kannessa saman vuoden elokuussa. Samana vuonna se lopetti toimintansa. Yhtyeellä ei ole levytyksiä. == Lähteet == * Niemi, Juha-Vienonen, Mikko: Yeah! Yeah! Tässä tulemme! – Beatles Suomessa, s. 38. Teos, 2017. ISBN 978-951-851-709-5. * Finnish Rock'n'roll -sivusto Luokka:Suomalaiset rockyhtyeet
Marjatta Kinnunen

Tytti Marjatta Kinnunen (myöh. Kanerva, s. 10. heinäkuuta 1948 Ähtäri) on suomalainen yleisurheilija, joka saavutti SM-mitaleja kuulantyönnössä. Hän edusti Ähtärin Urheilijoita, Jyväskylän Kenttäurheilijoita ja Tampereen Pyrintöä. Kinnunen saavutti kuulantyönnössä Kalevan kisoissa pronssia vuonna 1970 ja sijoittui neljänneksi vuosina 1967 ja 1969 sekä viidenneksi vuonna 1966. Sisäratojen SM-kilpailuissa hän saavutti kuulantyönnössä hopeaa vuonna 1968. Kinnusen kuulantyöntöennätys on 12,92 m, minkä hän teki Kuortaneella elokuussa 1969. == Lähteet == Luokka:Suomalaiset kuulantyöntäjät Luokka:Vuonna 1948 syntyneet Luokka:Elävät henkilöt
Hannele Kivistö

Hannele Terttu Kivistö (s. 28. lokakuuta 1953 Nurmijärvi) on suomalainen yleisurheilija, joka saavutti SM-mitaleja kuulantyönnössä. Hän edusti Viialan Viriä. Kivistö saavutti kuulantyönnössä Kalevan kisoissa pronssia vuosina 1971 ja 1972 sekä sijoittui viidenneksi vuonna 1970, kuudenneksi vuonna 1973 ja yhdeksänneksi vuonna 1969. Sisäratojen SM-kilpailuissa hän sijoittui kuulantyönnössä kuudenneksi vuonna 1973. Kivistön kuulantyöntöennätys on 12,55 m, minkä hän teki Tampereella heinäkuussa 1973. == Lähteet == Luokka:Suomalaiset kuulantyöntäjät Luokka:Vuonna 1953 syntyneet Luokka:Elävät henkilöt
Kerttu Niemi

Kerttu Tellervo Niemi (o.s. Peltola, s. 27. syyskuuta 1946 Jalasjärvi) on suomalainen yleisurheilija, joka saavutti yhden SM-mitalin kuulantyönnössä. Hän edusti Jalasjärven Jalasta. Niemi saavutti kuulantyönnössä Kalevan kisoissa pronssia vuonna 1967 ja sijoittui viidenneksi vuonna 1972, kuudenneksi vuosina 1968 ja 1969, seitsemänneksi vuonna 1964 sekä kahdeksanneksi vuonna 1975. Niemen kuulantyöntöennätys on 12,77 m, minkä hän teki Jalasjärvellä heinäkuussa 1977. Hän ylitti 12 metrin rajan ensimmäisen kerran vuonna 1962. == Lähteet == Luokka:Suomalaiset kuulantyöntäjät Luokka:Vuonna 1946 syntyneet Luokka:Elävät henkilöt
Kerttu Peltola

Kerttu Peltola on ollut nimenä seuraavilla henkilöillä: * Kerttu Niemi, o.s. Peltola, kuulantyöntäjä * Kerttu Tapiola, o.s. Peltola, taidekauppias
Valepoliisi (kirja)

Valepoliisi on Jarkko Sipilän kirjoittama ja Crime Timen kustantama vuonna 2013 ilmestynyt rikosromaani, jossa on 271 sivua. ==Juoni== Kadulta löytyy pahoinpidelty mies. Seuraavana päivänä lumikasasta Itäkeskuksesta kaivetaan esiin ammutun miehen ruumis. Pahoinpitelyn uhri ei suostu puhumaan poliisille eikä tapetun miehen henkilöllisyys selviä. ==Lähteet== * https://www.kirjasampo.fi/fi/kulsa/http%253A%252F%252Fwww.btj.fi%252Fat_1905890 === Viitteet === Luokka:Jarkko Sipilän teokset Luokka:Suomalaiset rikosromaanit Luokka:Vuoden 2013 kirjat
Aune Salmi

Aune Kyllikki Frifeldt (o.s. Salmi; 24. tammikuuta 1927 Ulvila – 22. kesäkuuta 2010) oli suomalainen koripalloilija ja yleisurheilija, joka saavutti 1950-luvulla Suomen mestaruuden koripallossa ja SM-mitaleja kuulantyönnössä.Urheilumme Kasvot Osa 3, Frifeldt o.s. Salmi, Aune Kyllikki, sivu 827, vastaavat toimittajat Risto Rantala, Markku Siukonen, Seppo Tukiainen, Oy Scandia Kirjat Ab, Keuruu 1978 Hän edusti porilaista Isojoenrannan Sisua, Porin Vetoa ja Isojoenrannan Mahtia. Aune Frifeldt voitti koripallossa Suomen mestaruuden vuonna 1951 Vedon joukkueessa, kolme TUL:n mestaruutta ja kolme piirinmestaruutta. Frifeldt saavutti kuulantyönnössä SM- kilpailuissa pronssia vuosina 1951 ja 1952 ja TUL:n mestaruuskilpailuissa seitsemästi hopeaa. Vuonna 1952 hän sijoittui kiekonheitossa viidenneksi. Frifeldtin ennätys kuulantyönnössä on 11,69 m vuodelta 1951 ja kiekonheitossa 35,71 m vuodelta 1952. Frifeldt on saanut TUL:n kultaisen mestarimerkin. Frifeldtin kotikunta oli Pori. == Lähteet == Luokka:Suomalaiset koripalloilijat Luokka:Suomalaiset kuulantyöntäjät Luokka:Vuonna 1927 syntyneet Luokka:Vuonna 2010 kuolleet
IPhone SE (2020)

iPhone SE (2020) on Applen 15. huhtikuuta 2020 julkistama ja 24. huhtikuuta 2020 julkaisema älypuhelin. Se on vuonna 2016 julkaistun iPhone SE:n uudempi versio, ja se perustuu iPhone 8:n muotoiluun. Puhelimessa on kuusiydinprosessori ja 4,7 tuuman näyttö. Tallennustilaa on valittavana 64, 128 tai 256 gigatavua ja keskusmuistia on kolme gigatavua. Takakameran tarkkuus on 13 megapikseliä ja etukameran tarkkuus seitsemän megapikseliä. Akun kapasiteetti on 1 821 milliampeerituntia, ja se tukee 18 watin pikalatausta ja langatonta latausta. Laitteen IP-luokitus on 67, ja se on pölyn- ja vedenkestävä. Sormenjälkitunnistin on sijoitettu kotipainikkeeseen. Käyttöjärjestelmänä on iOS 13, joka on päivitettävissä iOS 18 -versioon. == Lähteet == == Aiheesta muualla == * iPhone SE (2020) Applen sivuilla Luokka:Applen matkapuhelimet Luokka:iOS-pohjaiset laitteet Luokka:Vuoden 2020 matkapuhelimet
Carry You Home

Carry You Home on alankomaalaisen DJ-tuottaja Tiëston kappale hänen Club Life: Volume Five China -albumilta. Sen julkaisi Musical Freedom Label digitaalisesti ladattavana singlenä 29. syyskuuta 2017. Kappaleella esiintyvät myös norjalainen DJ-tuottajaduo Stargate sekä yhdysvaltalaisartisti Aloe Blacc. Kappaleelle on tehty myös musiikkivideo, joka julkaistiin 16. lokakuuta 2017. "Carry You Home" on päässyt toistaiseksi listoille vain Belgian Flanderissa ja Valloniassa. ==Kappalelista== Digitaalinen lataus # Carry You Home (ft. Stargate & Aloe Blacc) \- 3:12 ==Listasijoitukset== Lista Paras Sijoitus Belgia (Ultratop 50 Dance Flanderi) 48 Belgia (Ultratop 50 Vallonia) 31 ==Lähteet== Luokka:Vuoden 2017 kappaleet Luokka:Alankomaalaiset musiikkikappaleet
Kamilla Rytter Juhl

Kamilla Rytter Juhl (23. marraskuuta 1983 Skagen) on tanskalainen sulkapalloilija, olympiamitalisti ja maailmanmestari. Rytter Juhl ilmoitti vuonna 2019 lopettavansa kansainvälisen pelaajauransa. Rytter Juhl kilpaili urallaan kolmissa olympialaisissa. Pekingin olympialaisissa 2008 hän pelasi nelinpelissä ja sekanelinpelissä. Nelinpelissä hän hävisi Lena Frier Kristiansenin kanssa ensimmäisen ottelun, jonka jälkeen pelit päättyivät siihen. Sekanelinpeliin hän osallistui Thomas Laybournin parina. He voittivat ensimmäisessä ottelussa singaporelaisparin, mutta hävisivät toisen ottelun indonesialaisille Flandy Limpelelle ja Vita Marissalle. Lontoon olympialaisissa 2012 hän pelasi jälleen nelinpelissä ja sekanelinpelissä. Naisten nelinpeliin hän osallistui Christinna Pedersenin kanssa. He voittivat alkulohkossaan hongkongilaiset Poon Lok Yanin ja Tse Ying Suetin ja kiinalaiset Tian Qingin ja Zhao Yunlein, mutta hävisivät japanilaisille Miyuki Maedalle ja Satoko Suetsunalle. Puolivälierissä he kohtasivat japanilaisparin Mizuki Fujii-Reika Kakiiwan, jotka voittivat tanskalaiset suoraan kahdessa erässä. Sekanelinpeliin hän osallistui Laybournin kanssa. He voittivat kaksi kolmesta alkulohkonsa ottelusta päästen pudotuspeleihin. He hävisivät puolivälierissä kiinalaisille Zhang Nanille ja Zhao Yunleille. Rio de Janeirossa 2016 hän pelasi naisten nelinpelissä Pedersenin kanssa. He voittivat alkulohkossaan eteläkorealaiset Jung Kyung-eunin ja Shin Seung- chanin sekä yhdysvaltalaiset Eva Leen ja Paula Lynn Obañanan, mutta hävisivät kiinalaisparille Luo Ying-Luo Yu. He kuitenkin etenivät pudotuspeleihin, joiden puolivälierissä he voittivat eteläkorealaisparin Chang Ye-na–Lee So- heen. Välierissä Pedersen ja Rytter Juhl voittivat kiinalaiset Tang Yuantingin ja Yu Yangin. Loppuottelussa japanilaispari Misaki Matsutomo-Ayaka Takahashi oli parempi erin 2–1. Rytter Juhl voitti urallaan useita BWF:n alaisia turnauksia erityisesti Christinna Pedersenin kanssa. Hänellä on myös yksi maailmanmestaruus vuodelta 2009 sekanelinpelistä Thomas Laybournin kanssa. Rytter Juhl voitti urallaan seitsemän EM-kultaa, joista viisi Pedersenin kanssa. Maaliskuussa 2019 Rytter Juhl ilmoitti lopettavansa kansainvälisen uransa. ==Lähteet== Luokka:Tanskalaiset sulkapalloilijat Luokka:Tanskalaiset olympiamitalistit Luokka:Vuonna 1983 syntyneet Luokka:Elävät henkilöt
God Is a Dancer

God Is a Dancer on alankomaalaisen DJ-tuottaja Tiëston ja brittiläislaulaja Mabelin kappale. Sen julkaisi Musical Freedom Label digitaalisesti ladattavana singlenä 20. syyskuuta 2019. Kappale on liitetty bonusraidaksi Mabelin High Expectations -studioalbumin iTunes Storessa myytävään versioon. Kappaleen ovat sanoittaneet Tiësto, Violet Skies sekä Josh Wilkinson ja sen tuottivat Tiësto sekä Wilkinson. Joulukuussa 2019 kappale saavutti platinalevyrajan Isossa- Britanniassa myytyään yli 200 000 kopiota. ==Lähteet== Luokka:Vuoden 2019 kappaleet Luokka:Alankomaalaiset musiikkikappaleet Luokka:Brittiläiset musiikkikappaleet
Elli Vento

Elli Ester Vento (6. tammikuuta 1937 Ruokolahti – 18. helmikuuta 2024 RuokolahtiKuolinilmoitus. Uutisvuoksi 7.3.2024, s. 26.) oli suomalainen yleisurheilija, joka saavutti yhden SM-mitalin kuulantyönnössä. Hän edusti Ruokolahden Rajua. Vento saavutti kuulantyönnössä SM-kilpailuissa pronssia vuonna 1957 ja sijoittui neljänneksi vuonna 1955, viidenneksi vuonna 1956 sekä kuudenneksi vuosina 1959 ja 1961. Keihäänheitossa hän sijoittui SM- kilpailuissa neljänneksi vuonna 1956 ja viidenneksi vuonna 1955. Kiekonheitossa hän sijoittui SM-kilpailuissa kuudenneksi vuonna 1957. Vennon ennätys kuulantyönnössä oli 12,25 m, keihäänheitossa 38,86 m ja kiekonheitossa 34,76 m, kaikki vuodelta 1957. == Lähteet == Luokka:Suomalaiset kuulantyöntäjät Luokka:Vuonna 1937 syntyneet Luokka:Vuonna 2024 kuolleet
We Can Believe In

We Can Believe In on jamaikalaisartisti Nylan kappale. Sen julkaisi Cr2 Records digitaalisesti ladattavana singlenä 9. elokuuta 2019. Kappaleella esiintyvät myös Paul Secondi sekä Monarques. Kappaleen ovat tuottaneet Fabien Roy, Jeremy Nicosia, Paul Secondi, Philippe Pernez ja Pierre Pernez. Kappaleelle on toteutettu myös musiikkivideo, joka julkaistiin Kontor Recordsin YouTube-kanavalla vuorokausi singlen julkaisun jälkeen. "We Can Believe In" ei ole toistaiseksi päässyt lainkaan listoille. ==Kappalelista== Digitaalinen lataus # We Can Believe In - 3:10 ==Lähteet== Luokka:Vuoden 2019 kappaleet
Pirkko Harmo

Pirkko Liisa Harmo (o.s. Yrjölä, 21. elokuuta 1928 Vilppula – 28. maaliskuuta 2011) oli suomalainen yleisurheilija, joka saavutti SM-mitaleja kuulantyönnössä ja viisiottelussa. Hän edusti Vilppulan Veikkoja vuoteen 1952 ja sen jälkeen Jämsänkosken Ilvestä. Harmo saavutti kuulantyönnössä SM- kilpailuissa hopeaa vuonna 1949 ja pronssia vuonna 1948. Viisiottelussa hän saavutti SM-pronssia vuonna 1953. Kiekonheitossa hän sijoittui SM-kilpailuissa kuudenneksi vuonna 1948. Harmon ennätys kuulantyönnössä oli 11,20 m vuodelta 1949 ja kiekonheitossa 31,23 m vuodelta 1953. == Lähteet == Luokka:Suomalaiset kuulantyöntäjät Luokka:Suomalaiset yleisurheilun moniottelijat Luokka:Vuonna 1928 syntyneet Luokka:Vuonna 2011 kuolleet
Seinää vasten

Seinää vasten on Jarkko Sipilän kirjoittama ja Gummeruksen kustantama vuonna 2008 ilmestynyt rikosromaani, joka palkittiin Suomen dekkariseuran Vuoden johtolanka -palkinnolla vuonna 2009.Kirjasampo Viitattu 21.7.2023. Tarinassa hylätyn talon autotallin lattialta Pohjois-Helsingistä löytyy tuntematon ruumis. Komisario Takamäen ryhmä saa tapauksen selvitettäväkseen. Sen selvittämiseksi poliisi Suhonen joutuu soluttautumaan syvälle alamaailmaan. ==Lähteet== ==Aiheesta muualla== * https://www.gummerus.fi/fi/kirja/9789512077922/seinaa-vasten/ Luokka:Jarkko Sipilän teokset Luokka:Suomalaiset rikosromaanit Luokka:Vuoden 2008 kirjat
Nyla

Nailah Thorbourne (s. 27. marraskuuta 1983 Kingston, Jamaika, esiintyjänimeltään Nyla) on jamaikalainen laulaja-lauluntekijä. Hän oli R&B; ja reggaeduo Brick & Lacen jäsen jonka vuonna 2007 julkaistu debyyttialbumi Love Is Wicked sisälsi listamenestykseksi nousseen albumin nimikkokappaleen. Nyla on tunnettu parhaiten vierailustaan Major Lazerin kappaleella "Light It Up". Nykyään hän sanoittaa ja esiintyy sooloartistina sekä julkaisee musiikkia lukuisten artistien ja tuottajien kanssa. Nylalla on jamaikalainen isä ja afroamerikkalainen äiti, jotka asuvat Jamaikan Kingstonissa. Lisäksi hänen perheeseensä kuuluu kolme sisarta, Tasha, Nyanda ja Candace Thorbourne. ==Singlet== * Stand Up (2013) * Body Calling (2014) * Faith (2019) * We Can Believe In (2019) ==Lähteet== Luokka:Vuonna 1983 syntyneet Luokka:Elävät henkilöt Luokka:Jamaikalaiset reggaelaulajat Luokka:Yhdysvaltalaiset laulaja- lauluntekijät
Adam Alsing

Rolf Adam Engelbrekt Alsing (12. lokakuuta 1968 – 15. huhtikuuta 2020) oli ruotsalainen televisio- ja radiojuontaja, joka juonsi Ruotsin Big Brotheria Kanal 5 -kanavalle. Hän siirtyi vuonna 2005 TV4:lle, missä hän juonsi Ruotsin versiota Jeopardy-visailuohjelmasta. Alsingilla on ollut myös oma keskusteluohjelmansa Adam Live. Alsing työskenteli lukiovuosinaan Karlstadissa tiskijukkana. Valmistuttuaan hän sai työpaikan siirtyi työhön Ruotsin yleisradiosta. Alsing veti vuosina 2004–2011 Gry Forssellin ja Anders Timellin kanssa Äntligen morgon -radio-ohjelmaa kaupalliselle Mix Megapol -radiokanavalle. Hän isännöi myös Big Brother 2014 -tapahtumaa Kanal 9:llä. Alsing kuoli 15. huhtikuuta 2020 covid-19-tautiin. ==Lähteet== ==Aiheesta muualla== * Luokka:Ruotsalaiset juontajat Luokka:Vuonna 1968 syntyneet Luokka:Vuonna 2020 kuolleet
Nyanda

Nyanda Janelle Thorbourne (s. 15. huhtikuuta 1978 Kingston, Jamaika, esiintyjänimeltään Nyanda) on jamaikalainen laulaja-lauluntekijä. Hän oli R&B; ja reggaeduo Brick & Lacen jäsen, jonka vuonna 2007 julkaistu debyyttialbumi Love Is Wicked sisälsi listamenestykseksi nousseen nimikkokappaleen. Helmikuussa 2013 Nyanda aloitti soolouran julkaisemalla promootiosinglen "Trouble". Hänen ensimmäinen virallinen singlensä, "Slippery When Wet", julkaistiin maaliskuussa 2013. Nyandalla on jamaikalainen isä ja afroamerikkalainen äiti, jotka asuvat Jamaikan Kingstonissa. Lisäksi hänen perheeseensä kuuluu kolme sisarta, Tasha, Nailah ja Candace Thorbourne. ==Lähteet== Luokka:Vuonna 1978 syntyneet Luokka:Elävät henkilöt Luokka:Jamaikalaiset reggaelaulajat Luokka:Yhdysvaltalaiset laulaja- lauluntekijät
Yleisurheilun Euroopan cup 1977

Yleisurheilun Euroopan cup 1977 oli kuudes eurooppalaisten maajoukkueiden välinen Euroopan cup. Miehet ja naiset kilpailivat omissa kilpailuissaan, mutta molemmat loppukilpailut käytiin 13.–14. elokuuta Helsingissä, Suomessa. Molempiin loppukilpailuihin osallistui kahdeksan maata ja Itä-Saksa voitti ne molemmat. Miesten välierät kilpailtiin Ateenassa, Lontoossa ja Varsovassa sekä naisten välierät Bukarestissa, Dublinissa ja Tukholmassa. Jokaisessa niistä oli kahdeksan joukkuetta ja kaksi parasta joukkuetta pääsi loppukilpailuun, minkä lisäksi paikan saivat kaikkien välierien eniten pisteitä kerännyt kolmanneksi sijoittunut sekä loppukilpailun isäntämaa Suomi. Ainoa alkuerä kilpailtiin Kööpenhaminassa, ja sieltä viidestä mies- ja neljästä naisjoukkueesta kolme parasta pääsivät välieriin 21:n sinne suoraan päässeen maan seuraksi. == Loppukilpailut == === Miehet === Miehet kilpailivat 20 lajissa. Itä-Saksa saavutti yhdeksän lajivoittoa, Länsi-Saksa viisi, Iso- Britannia ja Neuvostoliitto kaksi sekä Puola ja Ranska yhden. Suomen urheilijoista kiekonheiton alun perin voittanut Markku Tuokko, keihäänheitossa toiseksi sijoittunut Seppo Hovinen ja korkeushyppääjä Asko Pesonen jäivät kiinni dopingin käytöstä ja heidät hylättiin. ==== Loppupisteet ==== Sija Maa Pisteet 1 125 2 112 3 100 4 95 5 93 6 70 7 66 8 54 === Naiset === Naiset kilpailivat 15 lajissa. Itä-Saksa saavutti kymmenen lajivoittoa, Neuvostoliitto kolme sekä Länsi-Saksa ja Puola yhden. Itä-Saksan Ilona Slupianek voitti alun perin kuulantyönnön mutta jäi kiinni dopingin käytöstä ja hänet hylättiin. ==== Loppupisteet ==== Sija Maa Pisteet 1 106 2 94 3 68 4 68 5 58 6 55 7 53 8 36 == Lähteet == 1977 Euroopan cup Euroopan cup 1977 Luokka:Helsingin urheilutapahtumat
Terhi Ikonen

Terhi Ikonen (s. 1988) on suomalainen entinen uimari, joka voitti räpyläuinnin maailmanmestaruuden vuonna 2018. Hän edusti Uimaseura Kangasalan Kuohua. Belgradissa järjestetyissä 2018 MM-kisoissa Ikonen ui 1500 metrin Pohjoismaiden ennätyksen 13.20,96. Samana vuonna hän ui Saksassa 800 metrin Pohjoismaiden ennätyksen 6.58,98. == Lähteet == Luokka:Suomalaiset uimarit Luokka:Vuonna 1988 syntyneet Luokka:Elävät henkilöt
Henipavirukset

Henipavirukset ovat Paramyxoviridae-heimoon kuuluva virussuku, johon kuuluu viisi viruslajia. Henipaviruksiin sisältyy cedar-, ghanalainen lepakko-, hendra-, mojiang- ja nipah-henipavirukset. Mojiang-viruksen muodostamaa mahdollista poikkeustapausta lukuun ottamatta jokainen suvun virus esiintyy lepakoissa. Hendra- ja nipah-virusten tiedetään aiheuttaneen useita kuolemantapauksia ihmisten ja eläinten keskuudessa. Hendravirukset (HeV) löydettiin vuonna 1994, jolloin tauti puhkesi Australian Brisbanen esikaupungissa nimeltä Hendra. Sairastuneita oli tuolloin 21 kilpahevosta ja kaksi ihmistä. Vuoteen 2016 mennessä ainakin 70 hevosta ja seitsemän ihmistä on sairastunut hendran seurauksena. Kaikki tartuntatapaukset ovat rajoittuneet koillis-Australiaan. Eläimille on kehitetty hendrarokote. Nipah-virus (NiV) tunnistettiin ensimmäistä kertaa Malesiassa vuonna 1999, jolloin joukko sikatilallisia sairastui. Viruksen aiheuttama tauti on levinnyt Bangladeshiin ja Intiaan, joiden lisäksi se muodostaa uhan useille valtioille, joissa hedelmälepakoita esiintyy. Taudin kuolleisuusaste ihmisten keskuudessa on noin 45–70 prosenttia. Nipah-virukseen on sairastunut noin 700 henkeä. Vuonna 2018 Nipah-virus sai maailmanlaajuista huomiota leviämällä Intian Keralaan, missä sitä ei ollut aikaisemmin esiintynyt. Cedar-virus (CedV) havaittiin vuonna 2012 Australiassa eikä sen tiedetä tarttuvan ihmisiin. Mojiang-virus (MojV) löydettiin vuonna 2014 Kiinan Yunnanissa sijaitsevasta luolasta, Mojiangin piirikunnasta. Mojiang-virus löytyi kolmelta rotalta, luolassa olleet lepakot eivät kantaneet virusta. Kiinalaistutkimuksissa on yritetty etsiä merkkejä Mojiang-viruksesta lepakkojen keskuudessa. 38 testatusta lepakkolajista ei löytynyt virusta. Vuonna 2018 Kiinan Shandongin ja Henanin provinsseista tavattiin aiemmin tuntematon Langya-virus (LayV), jonka isäntänä toimivat todennäköisesti päästäiset. Virus aiheuttaa oireisen sairauden tarttuessaan ihmiseen, mutta näyttöä sen tarttumisesta ihmisestä toiseen ei toistaiseksi ole. Kesään 2022 mennessä Langya-virus on aiheuttanut nelisenkymmentä dokumentoitua sairastumista. Kuolemia sen ei tiedetä aiheuttaneen. Vuonna 2013 tutkijat testasivat 2 000 lepakkoa 12 Afrikan maassa. Henipaviruksia löytyi 42 prosentista testatuista lepakoista. Henipavirukset eivät sairastuta lepakoita, mikä viittaa siihen, että virukset ovat vaikuttaneet lepakkojen keskuudessa kauan. == Lähteet == == Aiheesta muualla == *Laji.fi: Henipavirus *ViralZone: Henipavirus *National Center for Biotechnology Information (NCBI): Henipavirus, taxonomy Luokka:RNA-virukset
26 Mixes for Cash

26 Mixes for Cash on brittiläisen Warp Records -levy-yhtiön 24. maaliskuuta 2003 julkaisema kokoelma-albumi, joka koostuu tuottaja Richard D. Jamesin vuosien 1990–2003 aikana Aphex Twin -taiteilijanimen alla tuottamia remix- kappaleita. Kokoelmalevy on julkaistu ainoastaan CD:nä. Discogs: Aphex Twin - 26 Mixes for Cash Discogs.com (viitattu 15.4.2020) == Kappaleet == # # # # # # # # # # # # # # # # # # # # # # # # # # == Lähteet == Luokka:Aphex Twinin albumit Luokka:Vuoden 2003 kokoelma-albumit
Spiritualiteetti

Spiritualiteetti on usein käytetty nimitys hengellisen elämän konkreettisista muodoista. Termi tulee latinan sanasta spiritualis () ja sitä käytetään usein kristillisessä kontekstissa. Spiritualiteetti koskee ihmisen sisäistä uskonnollista elämää ja kokemusta sekä henkilökohtaista uskossa elämistä ja uskon harjoittamisen polkua. Spiritualiteetin teologia on teologian osa-alue, joka korostaa kokemuksellisuutta ja käytännöllisyyttä. Suomen evankelis- luterilaisen kirkon määritelmän mukaan spiritualiteetti on hengellistä kasvua ja havahtumista korostavaa uskon käytännöllistä harjoittamista, erityisesti yhteisöllisesti. Spiritualiteettiin voi kuulua esimerkiksi Raamatun lukemista, messuun osallistumista, rukoilua ja yhteyttä toisiin uskoviin. Se voi tarkoittaa myös hiljaisuuden ja mietiskelyn harjoittamista, hengellistä laulamista, retriiteille osallistumista tai muuta hartaudenharjoitusta. ==Katso myös== *Fransiskaanit *Henkisyys *Karmeliitat *Taizé-yhteisö *Tuomasmessu ==Lähteet== *
Minna Kangasmaa

Minna Kangasmaa (s. 1967 Oulu) on suomalainen kuvanveistäjä. Kangasmaa suoritti kuvataiteilijan tutkinnon Lahden taideinstituutissa vuonna 1994. Sen jälkeen hän opiskeli ensin Oulun yliopiston täydennyskoulutuskeskuksessa 1994–1995 kulttuurin ja taiteen tuottajaksi ja sen jälkeen vuosina 1997–1998 kulttuurin kansainvälisiä projekteja. Kangasmaa suoritti myös opettajan pedagogiset opinnot 2007. Vuonna 2011 hän valmistui Lahden ammattikorkeakoulun muotoilu- ja taideinstituutista kuvataiteilijaksi (AMK). Vuonna 2015 Kangasmaa aloitti Taideyliopiston Kuvataideakatemiassa kuvanveisto-opinnot päämääränään kuvataiteen maisterin tutkinto. Tiedosto:Lace square kangasmaa.JPG|Lace Square – pylväitä ja silmukoita, 2009, Oulu. Tiedosto:Kunnianosoitus virtaaville vesille by Minna Kangasmaa 2021 Oulu.JPG|Kunnianosoitus virtaaville vesille, 2021, Oulu. Kangasmaa on vuoden 1995 jälkeen pitänyt 13 yksityisnäyttelyä ja osallistunut kymmeniin yhteis- ja ryhmänäyttelyihin sekä Suomessa että Suomen ulkopuolella. Hän on osallistunut useisiin performansseihin ja muihin taidetapahtumiin. Kangasmaan teoksia on muun muassa Oulun taidemuseon, Oulun ja Kotkan kaupunkien taidekokoelmissa ja Suomen valtion taidekokoelmassa. Kangasmaa on toiminut opettajana ja eri hankkeissa taideasiantuntijana. Minna Kangasmaan veistos Lace Square – pylväitä ja silmukoita on paljastettu vuonna 2009 Oulun Kaakkurintorille. Kaksiosaisen veistoksen materiaali on betoni ja se esittää jättiläiskokoisia pylvässilmukoita. Naisten käsityöt ja yksittäiset pitsikuviot olivat kiinnostaneet Kangasmaata aikaisemmin. Lace Square – pylväitä ja silmukoita on tilaustyö. == Lähteet == == Aiheesta muualla == * Minna Kangasmaa Kuvataiteilijamatrikkelissa Luokka:Suomalaiset kuvanveistäjät Luokka:Vuonna 1967 syntyneet Luokka:Elävät henkilöt
Pre-eksistenssi

Pre-eksistenssi tarkoittaa yksilön olemuksen olemassaoloa ennen ruumiiseen liittymistä. Käsitteeseen ei perinteisesti ole luettu mukaan jälleensyntymiseen liittyvää tilaa. Pre-eksistenssin käsitteen kautta on voitu ratkaista kuolemattoman sielun ja jälleensyntymisen kieltämisen yhteensovittamisen ongelma. Jotkut ajattelijat ovat olettaneet, että sielu on luotu erillään ruumiista ja se on ehkä asustanut henkimaailmassa ennen ihmisen syntymää. Joissain esoteerisissa hengellisissä koulukunnissa pre-eksistenssi nähdään jumalallisena kipinänä, joka laskeutuu aineeseen hengellisestä valtakunnasta, jotta se voisi oppia ihmiselämästä. ==Lähteet== Luokka:Uskonnolliset käsitykset
Tunisin Pasteur-instituutti

Tunisin Pasteur-instituutti (, lyhennys IPT) on Tunisian pääkaupungissa Tunisissa toimiva maan terveysministeriön alainen biolääketieteellinen tutkimus- ja koulutuslaitos. Instituutti on eräs Pasteur-instituuttien verkostoon kuuluvista runsaasta 30:stä tutkimuslaitoksesta. Tunisin instituutin perusti Louis Pasteurin sisaruksenpoika tohtori Adrien Loir vuonna 1893. Perustajan jälkeen instituuttia johti vuosina 1903–1936 tohtori Charles Nicolle, jolle myönnettiin vuoden 1928 lääketieteen Nobel-palkinto vaatetäiden levittämän pilkkukuumen tutkimustyöstä. Nykyään (2020) instituuttia johtaa lääkäri, professori Hechmi Louzir. Keväällä 2020 Tunisin Pasteur-instituutti analysoi tiloissaan pääosan Tunisiassa covid-19-tautiin sairastuneilta otetuista laboratorionäytteistä. Koronavirusanalyysien takia laboratoriossa työskenneltiin epidemian aikana ympäri vuorokauden viikon kaikkina päivinä. ==Lähteet== ==Aiheesta muualla== *Institut Pasteur de Tunis (pasteur.tn) *Situation de la pandémie en Tunisie en chiffres (Tunisian covid-19-tautitilanne, arvot voivat kuvata 1–3 vrk aiempaa tilannetta) (covid-19.tn) *Africa CDC Dashboard (Africa CDC:n covid-19-yleiskatsaussivu, sisältäen maakohtaiset, esille klikattavat arvot) (africacdc.org) Luokka:Kansanterveyslaitokset Luokka:Tutkimuslaitokset Luokka:Tunisin rakennukset ja rakennelmat Luokka:Tunisian tiede ja tekniikka
Opsiinit

Opsiinit ovat ryhmä solukalvoon upottautuneita proteiineja, joissa on kromoforina toimiva molekyyli, jonka avulla opsiinit aistivat tietyn aallonpituuden fotoneita, kuten valoa tai UV-säteilyä. Opsiineita tunnetaan tuhansia. Kromofori on kofaktori ja se riippuu opsiinista. Se voi olla retinaali tai jokin sen johdannainen, kuten 3-hydroksiretinaali, 3,4-hydroksiretinaali tai 4-hydroksiretinaali. Fotonin absorboidessaan kromoforin rakenne (isomeria) muuntuu, jolloin se saa opsiinin aiheuttamaan toimintaansa vastaavan reaktion. Toiminnaltaan opsiinit ovat G-proteiinikytkentäisiä reseptoreita tai ionikanavia. Opsiinit ovat osa kaikkien eläinten näköaistia. Esimerkiksi ihmisten silmien tappisoluissa on tyypillisesti 3 opsiinia, jotka vastaavat värinäöstä. Näiden geenit ovat ON1SW, OPN1MW ja OPN1LW. Näiden yhteisnimitys on fotopsiinit. Edeltävien geenien mutaatiot aiheuttavat värisokeuden eri muotoja. Ihmisten sauvasoluissa on hämäränäöstä vastaavaa rodopsiinia, jonka geeni on RHO. Opsiineilla on myös muita rooleja. Eläinten silmien melanopsiinin aktivaatio saa aikaan pupillireaktion ja vähentää uni-valverytmiin osallistuvan melatoniinin eritystä. Opsiineita on eliöissä myös silmien ulkopuolella. Opsiinit saattavat joissakin eliöissä reagoida myös muihinkin ulkoisiin tekijöihin kuin vain fotoneihin. Tiettyjen opsiinien on ehdotettu osallistuvan esimerkiksi lämpöaistiin. ==Katso myös== *A-vitamiini ==Lähteet== Luokka:Kalvoproteiinit
Buddhalainen Dharmakeskus

Buddhalainen Dharmakeskus Helsingissä perustettu buddhalaisuuden maallikkoharjoittajien yhteisö. Yhteisön perusti Ngakpa Maitreya Pekka Airaksinen vuonna 1981, ja se rekisteröityi uskonnolliseksi yhdyskunnaksi vuonna 1998. Dharmakeskuksen harjoitus pohjautuu mahayana- ja vajrayana- buddhalaiseen perinteeseen. Yhteisö järjestää säännöllisesti meditaatioretriittejä ja -kursseja, ja se omistaa kaksi meditaatiokeskusta: Tiibetin taiteen keskus Loimaalla ja Samje-retriittikeskus Siikaisissa. Samje- keskuksessa sijaitsee maailman pohjoisin stupa. Dharmakeskuksen toiminta ei ole sen historian aikana ollut kovin avointa ulkopuolisille, mutta yhteisö on muuttunut avoimemmaksi, kun yleisön kiinnostus meditaatioon ja tiibetiläiseen buddhalaisuuteen on kasvanut. Vuonna 2018 yhdyskunnan varsinaisten jäsenten määrä oli 45. Dharmakeskuksen yhteydessä toimii myös Dharmakustannus, joka julkaisee suomennoksia buddhalaisuuden perusteoksista sekä Airaksisen musiikkia. == Katso myös == * Luettelo Suomen buddhalaisista yhteisöistä ==Aiheesta muualla== *Buddhalainen Dharmakeskus *Dharmakeskus Facebookissa *Dharmakustannus *Samje-retriittikeskus ==Lähteet== Luokka:Suomen buddhalaiset yhdyskunnat Luokka:Buddhalaisuus Suomessa Luokka:Uskonto Helsingissä
San Martino Urbanon kirkko

San Martino Urbanon kirkko on uskonnollinen rakennus Trevison historiallisessa keskustassa. Kirkon tuhouduttua vuoden 1944 pommitusten aikana, se rakennettiin uudelleen nykyaikaisena, mutta sen alkuperä on hyvin vanha. == Historia == Perimätiedon mukaan San Martino oli Trevison kaupungin ensimmäinen kappeli. Sen olisi rakentanut Felice, ensimmäinen historiallisesti vahvistettu piispa 500-luvun puolivälissä. Uudemman tutkimuksen mukaan se on kuitenkin rakennettu myöhemmin 700-luvulla Casierissa sijaitsevan San Teoniston luostarin perustamisen jälkeen, jonka alaisuuteen kirkko kuului . Ensimmäinen maininta kirkosta on vuodelta 790. San Teoniston luostari yhdistettiin puolestaan veronalaiseen San Zenon luostariin. Luostarin taantuessa San Martinon merkitys kasvoi, kunnes se joutui San Zenon alaisuuteen. Vuonna 1221 San Zeno kontrolloi Casierin San Teoniston, Rovarèn San Lorenzon, Visnadellon San Giacomon, Postioman San Viton ja Merlengon San Bartolomeon kirkkoja. Vuonna 1321 kirkko siirtyi zenolaisilta benediktiineiltä giovanniiteille. == Rakennus == Alkuperäisessä kirkossa oli jäljellä suurelta osin alkuperäinen romaaninen ilme ilman venetsialaisia vaikutteita . Nykyisen kirkon suunnitteli arkkitehti Angelo Tramontini. Kirkko aloitti toimintansa vuonna 1960 ja piispa Antonio Mistrorigo vihki sen 5. joulukuuta 1970 . Rakennuksessa on käytetty moderneja plastisia muotoja, minkä teräsbetonin käyttäminen on mahdollistanut. Vanhaan rakennustyyliin ei viitata, mutta rakenne on silti täynnä symboliikkaa. Kaksi pylvästä, jotka kannattelevat kattoa tukeutumatta seiniin, nousevat ylös kupolia kohti ja eteenpäin kohti apsista, ilmaisten ajatusta noususta Jumalan luo. Seiniä kiertävät porrastetut osat, joita on neljätoista kuin Via Crucis -asemia. Kaiken kaikkiaan sisätilat antavat vaikutelman, että ne ovat suuren puun alla, viitaten vertaukseen sinapinsiemenistä . Kellotorni on säilynyt vanhasta kirkosta. Nelisivuinen torni on tyyliltään lombardialaisen romaanisen ja bysanttilaisen eksarkaattisen rakennustyylin välimaastossa. Se on rakennettu 1000-luvun lopun ja 1100-luvun alun aikoihin. == Taideteokset == Kirkon merkittäviä teoksia ovat apsiksessa sijaitseva Paolo Rivettan fresko Chiesa militante e trionfante dal sacrificio alla gloria; A. Della Colettan Nostra Signora del Sacro Cuore di Gesù (1964) Jeesuksen Pyhän Sydämen Neitsyt; Rizzotton Santi Giovanni Bosco e Domenico Savio (1966); Semenzaton maalaus puulle San Martino (1998). Vanhasta kirkosta talteen otettuja teoksia ovat kaksi patsasta Padovan Pyhästä Zenosta ja Antoniosta, 1400-luvun maalaus, 1700-luvun krusifiksi, bysanttilainen kapiteeli ja San Martinoa kuvaava fresko . == Lähteet == Luokka:Treviso Luokka:Kirkkoarkkitehtuuri
Mari Kanstad Johnsen

Mari Kanstad Johnsen (s. 7. elokuuta 1981) on norjalainen taiteilija ja kirjankuvittaja. Biography of Mari K. Johnsen. Bilbobul Comics Festival, Bologna 2014. Viitattu 16.4.2020. Mari K. Johnsen on Oslon kuvataideakatemian ja Tukholman taideteollisen korkeakoulun suorittanut kuvataiteilija. Hän debytoi kirjankuvittajana vuonna 2011 Kari Tinnenin teoksella Barbie-Nils og pistolproblemet sekä jonka Helge Torvundin teoksella Vivaldi. Hän on sittemmin tehnyt runsaasti kuvituksia myös aikakaus- ja sanomalehtiin, muun muassa Morgenbladetille. Hän asuu ja työskentelee Oslossa. Mari K. Johnsen sai vuonna 2012 hopeaa Norjan Vuoden kaunein kirja -kilpailussa teoksesta Balloon Hunter ja teoksesta Ballongjegeren vuonna 2013. Vuonna 2017 Norjan kulttuuriministeriön lasten- ja nuortenkirjallisuuspalkinnon teoksesta ABC. Sama teos voitti Vuoden kaunein kirja -kultamitalin vuonna 2018.Gull: ABC, Mari Kanstad Johnsen. Grafill.no. Viitattu 16.4.2020. ==Kuvateoksia omin tekstein== * 2013 Livredd i Syden * 2014 Ballen * 2016 Jeg rømmer * 2017 ABC ==Kuvituksia muiden kirjoittamiin teoksiin== * 2011 Kari Tinnen: Barbie-Nils & pistolproblemet * 2011 Helge Torvund: Vivaldi * 2012 Anniken Bjørnes: Ballongjegeren * 2013 Helge Torvund: The Sudden Cats * 2015 Hege Siri: Tunellen * 2015 Lene Ask: D for tiger * 2016 Ruth Lillegraven: Eg er eg er eg er : dikt for barn * 2017 Hilde Matre Larsen: Gutt og jente later som * 2017 Hilde Matre Larsen: Gutt og jente graver * 2017 Sara Villius: Natten – julkaistu Ruotsissa ==Lähteet== Luokka:Norjalaiset taiteilijat Luokka:Vuonna 1981 syntyneet Luokka:Elävät henkilöt
Hege Siri

Hege Siri (s. 1. elokuuta 1973 StavangerHege Siri. Kolon Förlag. Viitattu 16.4.2020.) on Norjan saamelainen runoilija ja taidevalokuvaaja. Hän asui nuoruudessaan Trondheimissä ja Uuniemellä. Nykyisin hän asuu ja työskentelee Akershusin läänin Nesoddenissa. Siri on pätevöitynyt lukion taide- ja musiikkiopettajaksi. Siri debytoi vuonna 2009 kirjalla Et øyeblikk noen tusen år. Vuonna 2013 hän debytoi lastenkirjojen kirjoittajana teoksella Knust / Uhca Pi, jossa on tekstit sekä norjaksi että pohjoissaameksi. Vuonna 2015 hän julkaisi teoksen Tunellen, jonka on kuvittanut Mari Kanstad Johnsen. ==Lähteet== Luokka:Norjalaiset kirjailijat Luokka:Norjalaiset valokuvaajat Luokka:Saamelaiskirjailijat Luokka:Vuonna 1973 syntyneet Luokka:Elävät henkilöt
Uusimaa (saaristolaivasto)

Uusimaa () oli yksi Ruotsin saaristolaivaston neljästä fregattityypistä.Johnsson 2010, s. 53–54. Runkorakenteeltaan matalat Uusimaa- luokan alukset muistuttivat jossain määrin vielä kaleereja. Muiden saaristofregattien tapaan myös Uusimaa-luokan alukset oli varustettu sekä purjeilla että airoilla. Soutajat istuivat aluksen kannella.Lappalainen 2011, s. 39. Uusimaa-luokan aluksissa tykit oli aikaisemmista sotalaivoista poiketen sijoitettu vallankumouksellisesti aluksen keskilinjalle kiertolaveteille. Kaksiosaisen kiertolavetin olivat kehittäneet yhdessä kreivi Augustin Ehrensvärd, laivanrakentaja Fredrik Henrik af Chapman ja Ruotsin armeijan laivaston Tukholman-eskaaderin tykkimestari C. F. Aschling. Kiertolavetilla olleet tykit sopivat paremmin laivan avokannelle kuin tykkiporttien taakse. Haittapuolena oli, että tykeillä ammuttaessa soutajien oli siirryttävä syrjään. == Alukset == Pohjanmaan-luokan aluksia rakennettiin vain kolme kappaletta. Alusluokan mallialus rakennettiin Pommerissa 1760. Se sai nimekseen Gamla, joskin alusta kutsutaan usein pelkällä tyyppinimellä Udema. Alus oli 102 jalkaa pitkä ja sen syväys oli 5 jalkaa. Miehistöä aluksella oli ainoastaan 45 miestä.Nikula 1933, s. 123. Pohjanmaa-luokan aluksetNikula 1933, s. 364–365. Nimi Telakka Valmistumisvuosi Poistumisvuosi Pituus, jalkaa Leveys, jalkaa Tykkejä Huomioita Gamla (tunnetaan myös nimellä Udema) Stralsund 1760 – 102 – 11–12 – Torborg Tukholma 1772 – 121 29 39 – Ingeborg Tukholma 1776 1790 121 29 12 Upposi Ruotsinsalmen toisessa meritaistelussa 9.7.1790.Johnsson 2010, s. 62. == Lähteet == * * * === Viitteet === Luokka:Ruotsin merivoimien fregatit
Kari Tinnen

Kari Tinnen (s. 23. joulukuuta 1975Kari Tinnen. Författerkatalogen. ) on norjalainen kirjailija ja televisiojuontaja. Tinnen on aikaisemmin työskennellyt mainosalalla. Hän on kirjoittanut käsikirjoituksen Teddy tv. Vuodesta 2005 hän on ollut juontajana NRK:n lasten tv:ssä. Hän sai Norjan kulttuuriministeriön lasten- ja nuortenkirjallisuuspalkinnon vuonna 2010 Ulla hit og dit yhdessä Siri Dokkenin kanssa. Sama kirja sai myös Norjan kulttuuriministeriön debyyttipalkinnon. Debutantpris til Ulla hit og dit. Kustantamo Gyldendal. Viitattu 16.4.2020. Teoksia on käännetty muillekin kielille. Kari Tinnen. Ninio Editor. ==Teokset== *Ulla hit og dit (kuvakirja, kustantaja Gyldendal, 2010) *Barbie-Nils og pistolproblemet (kuvakirja, kuvitus Mari Kanstad Johnsen, Gyldendal, 2011) ==Lähteet== ==Aiheesta muualla== * Luokka:Norjalaiset kirjailijat Luokka:Norjalaiset televisiojuontajat Luokka:Vuonna 1975 syntyneet Luokka:Elävät henkilöt
America’s Got Talent (14. tuotantokausi)

Amerikkalaisen kyvytarjontakilpailun America's Got Talent neljästoista kausi alkoi lähettää Yhdysvalloissa vuonna 2019, 28. toukokuuta - 18. syyskuuta NBC: ssä. Edellisen kauden jälkeen Tyra Banks, Mel B ja Heidi Klum jättivät ohjelman keskittymään muihin hankkeisiin, jolloin heidän tilalleen tuli uusi isäntä Terry Crews. He olivat isännöineet aiemmin samana vuonna America's Got Talent: Champions -tapahtumaa ja Gabrielle Unionia, ja Julianne Hough uusina tuomarina. Tuomarin leikkausten vieraana tuomarina tällä kaudella olivat Brad Paisley, Dwyane Wade, Ellie Kemper ja Jay Leno. Tällä kaudella kaksi muuta vierastuomari - Sean Hayes ja Queen Latifah - osallistuivat välierässä, kun taas julkistamaton tekninen ongelma vaikutti ensimmäisen puolivälierän äänestysjärjestelmään. Neljännentoista kauden voitti laulaja ja pianisti Kodi Lee, kuoro Detroit Youth Choir viimeiseksi ja stand-up koomikko Ryan Niemiller sijoittua kolmanneksi. == Ensimmäiset semifinaalit == Esiintyjät Muuta Ndlovu Youth Choir Kuoro Ansley Burns Laulaja Messoudi Brothers Akrobaatti trio Tyler Butler-Figueroa Viulisti Greg Morton Impressionisti Kodi Lee Laulaja & Pianisti Jackie Fabulous Stand-Up koomikko Robert Finley Laulaja Eric Chien Taikuri Light Balance Kids Valaistus -tanssiryhmä Benicio Bryant Laulaja == Toiset Semifinaalit == Esiintyjät Muuta Ndlovu Youth Choir Kuoro Ansley Burns Laulaja Messoudi Brothers Akrobaatti -trio Tyler Butler-Figureoa Viulisti Greg Morton Impressionisti Kodi Lee Laulaja & Pianisti Jackie Fabulous Stand-Up koomikko Robert Finley Laulaja Eric Chien Taikuri Light Balance Kids Valaistus tanssiryhmä Benicio Bryant Laulaja Luokka:America's Got Talent Luokka:Tuotantokaudet
Guido Guinicelli

Guido Guinicelli, myös Guinizelli, Guinizzelli ja GuinizelloGiorgio Parenti, La Personalità Storica DI Guido Guinizelli (Studi e Ricerche), Guinizelli, Guido, Treccani, viitattu 16.4.2020 (noin 1230–1240 Bologna – 1276 Monselice) oli italialainen runoilija. Guinicelli oli huomattavin runoilijailmiö ennen Dantea, joka sanoo häntä italialaisen runouden isäksi. Häneltä on säilynyt ainoastaan seitsemän canzonea ja viisi sonettia. Ne käsittelevät rakkautta ja tarjoavat miellyttäviä kuvia ja henkeviä, syviä ajatuksia. Guinicelli oli bolognalaisen koulukunnan johtaja.Guinicelli, Guido Tietosanakirja osa 2, palsta 1655, Tietosanakirja Osakeyhtiö 1910 Häntä sanotaan myös välittäjäksi sisilialaisesta koulukunnasta dolce stil novoon, jonka perustajana häntä pidetään.Peter Lucia, Guido Guinizelli, viitattu 16.4.2020 Guido Guinizelli enotes.com, viitattu 16.4.2020 Parhaan Guinicellin runojen laitoksen on toimittanut Tommaso Casini kokoelmassa Le Rime dei poeti Bolognesi del secolo XIII (1881). ==Suomennetut runot== * Canzone, suom. Saima Harmaja, teoksessa: Maailmankirjallisuuden kultainen kirja 6: Italian kirjallisuuden kultainen kirja, s. 39–41. WSOY 1945 * Ylistää tahdon armastani tässä, suom. Aale Tynni, teoksessa: Tuhat laulujen vuotta: valikoima länsimaista lyriikkaa, s. 69 (1957); s. 79 (1974, 2004). WSOY 1957, 1974, 2004 == Lähteet == Luokka:Italialaiset runoilijat Luokka:1200-luvulla syntyneet Luokka:Vuonna 1276 kuolleet
Christopher Larsson Grubbe

Christopher (Christofer) Larsson Grubbe (1593–1681) oli ruotsalainen virkamies ja kirjailija. Hän tuli 1619 virkamieheksi kuninkaalliseen kansliaan, jossa hän toimi 30-vuotisen sodan aikana siihen asti, kunnes hänet 1636 nimitettiin pormestariksi Kalmariin. Hänet aateloitiin 1645, ja hän oli jonkin aikaa vt. maaherrana. Grubbe oli varsin oppinut mies, jonka teoksista mainittavia ovat etenkin Penu proverbiale, thet är ett ymnogt förråd af Svenska ordseder och lärospråk (1665) ja Breviarium Gustavianum, thet är ett kort uttogh af konung Gustaf I:s historia (1671).Grubbe. 1. Christopher Larsson Grubbe , Tietosanakirja osa 2, palsta 1623–1624, Tietosanakirja Osakeyhtiö 1910 == Lähteet == Luokka:Ruotsalaiset virkamiehet Luokka:Ruotsalaiset tietokirjailijat Luokka:Vuonna 1593 syntyneet Luokka:Vuonna 1681 kuolleet
Dmitri Grigorovitš

Dmitri Grigorovitš tarkoittaa esimerkiksi seuraavia: * Dmitri Grigorovitš (lentokonesuunnittelija), (1883–1938) neuvostoliittolainen lentokonesuunnittelija * Dmitri Grigorovitš (kirjailija) (1829–1899), venäläinen kirjailija
Dmitri Grigorovitš (kirjailija)

Dmitri Vasiljevitš Grigorovitš (; 19. maaliskuuta (J: 31. maaliskuuta) 1822 Tšeremštšanin kylä, Nikolskoje, Simbirskin kuvernementti, Venäjän keisarikunta – 3. tammikuuta 1900 (J: 22. joulukuuta 1899) Pietari, Venäjän keisarikunta) oli venäläinen kirjailija. == Suku ja koulutus == Grigorovitšin isä oli aatelinen maanomistaja, eläkkeellä oleva husaari Vasili Grigorovitš (k. 1830). Dmitri varttui ranskalaisen äitinsä Sidonia de Varmont'n (ven. Sidonia Petrovna) ja isoäitinsä hoivissa, jotka antoivat hänelle ranskalaisen kasvatuksen. Puoliksi ranskalaisena Grigorovitš ei puhunut hyvin venäjää lapsuudessaan ja puhui pitkään ranskalaisella korostuksella. Grigorovitš lähetettiin 8-vuotiaana Moskovaan, missä hän opiskeli Moskovan yliopiston aatelispoikien kymnaasissa vuosina 1831–1833 ja asui ranskalaisessa pensionaatissa. Valmistuttuaan vuonna 1836 hän siirtyi Pietarin insinöörikouluun, jossa hän opiskeli vuoteen 1840 saakka ja tapasi Fjodor Dostojevskin, ja hänessä heräsi halu tulla kirjailijaksi. Hänellä ei ollut taipumuksia sotilasuralle. Hän joutui jättämään sotilaskoulun vakavan rikkomuksen vuoksi, koska ei ollut tervehtinyt suuriruhtinas Mihail Pavlovitšia kadulla. Myöhemmin hän siirtyi Taideakatemiaan, jossa hän tapasi ukrainalaisen runoilijan ja taidemaalarin Taras Ševtšenkon. == Kirjallinen ura == Grigorovitšin suosittu kertomus Pietarilaiset positiivarit (ven. Петербургские шарманщики, Peterburgskije sarmantsiki, 1845) sai innoituksensa Gogolin Päällysviitasta ja herätti johtavan kirjallisuuskriitikon Vissarion Belinskin huomion. Kirjallisen maineensa Grigorovitš loi maaseutukuvauksillaan Maaseutu/Kylä (ven. Деревня, Derevnja 1846) ja Anton Goremyka (ven. Антон- Горемыка, Anton Kovaonninen 1847), joissa ensi kerran venäläisessä kirjallisuudessa koetettiin realistisesti esittää rahvaan alimman kerroksen jokapäiväistä elämää kaikessa harmaudessaan. Alun perin Anton Goremyka loppui talonpoikien kapinaan, mutta se muutettiin sensuurin vaatimuksesta. Aikalaiset lukivat kertomuksia maaorjuuden vastaisina kirjoituksina. Vaikka Grigorovitš ei ollut suuri taiteilija eikä kyennyt tunkeutumaan elämän syvimpiin kätköihin eikä ollut edes lähemmin tutustunut venäläiseen talonpoikaiselämään, näiden kuvausten vaikutus oli kuitenkin voimakas siksi, että ne ilmestyivät oikealla hetkellä, aikaan, jolloin Venäjällä alettiin kipeästi tuntea maaorjuuden tuottama kurjuus. Grigorovitšin seuraavilla teoksilla ei ollut enää samaa menestystä, ei taiteellista eikä historiallista merkitystä.Grigorovitš, Dmitrij Vasiljevitš Tietosanakirja osa 2, palsta 1602–1603, Tietosanakirja Osakeyhtiö 1910 ==Suomennettu teos== * Guttaperkkapoika (Guttapertševyi maltšik). Suom. Tyyne Perttu. Petroskoi: Karjalais-suomalaisen SNT:n valtion kustannusliike, 1950. == Lähteet == ==Aiheesta muualla== Luokka:Venäläiset kirjailijat Luokka:Venäläiset aateliset Luokka:Vuonna 1822 syntyneet Luokka:Vuonna 1900 kuolleet
Eduard Grisebach

Eduard Rudolf Grisebach (1845–1906) oli saksalainen kirjailija. Hän valmistui ensin lakitieteen tohtoriksi, mutta suuntautui 1872 diplomaattiselle uralle ja palveli konsulinvirastoissa Smyrnassa, Jassyssa, Bukarestissa, Pietarissa, Milanossa ja Port-au-Princessa. Hänen teoksistaan mainittavia ovat runokokoelmat Der neue Tannhäuser (1869), jossa ylistetään aistillista rakkautta, ja Tannhäuser in Rom (1875). Uudemman kirjallisuuden alalla tekemiään tutkimuksia Grisebach julkaisi teoksissa Die deutsche Literatur seit 1770 (1876), Das Goethesche Zeitalter (1891), Schopenhauer. Neue Beiträge zur Geschichte seines Lebens (1905). Teos Die treulose Witwe (1877) on kiinnostava lisä vertailevaan kirjallisuushistoriaan. Grisebach oli lisäksi bibliofiili.Grisebach 2. Eduard Rudolf Grisebach, Tietosanakirja osa 2, palsta 1613, Tietosanakirja Osakeyhtiö 1910 Grisebachin isä oli kasvitieteilijä August Grisebach. == Lähteet == ==Aiheesta muualla== Luokka:Saksalaiset kirjailijat Luokka:Vuonna 1845 syntyneet Luokka:Vuonna 1906 kuolleet
Fritz Spindler

Johann Friedrich Wilhelm "Fritz" Spindler (24. marraskuuta 1817 Wurzbach – 26. joulukuuta 1905 Niederlößnitz) oli saksalainen pianisti, musiikkipedagogi ja säveltäjä.Fritz Spindler (1817-1905) BnF DataQuintet in F Major, Op.99 For Oboe, Clarinet, Horn, Bassoon & Piano Edition Silvertrust Spindler opiskeli pianonsoittoa ja sävellystä Friedrich Schneiderin johdolla Dessaussa. Tämän jälkeen hän muutti Dresdeniin. Hän tuli tunnetuksi etenkin pianonsoiton opettajana, mutta hän loi myös yli 400 teosta kattavan sävellystuotannon. Suurin osa (yli 300The Romantic Spirit 1790-1910: Book 1, s. 28 Nancy Bachus) teoksista on pianosävellyksiä, joista useat saavuttivat huomattavaa suosiota ja jäivät pianonsoittoa opiskelevien kappalevalikoimiin säveltäjän kuoleman jälkeenkin. Spindlerin muita teoksia ovat pianotrio, jousikvartetto, kvintetto puhaltimille ja pianolle, kaksi sinfoniaa ja konsertto pianolle. Spindlerin oppilaiden joukossa oli kreivitär Daria de Beauharnais, jolle säveltäjä omisti puhallin- ja pianokvintettonsa F-duurissa (1888). == Lähteet == == Aiheesta muualla == * IMSLP: nuotteja Luokka:Saksalaiset pianistit Luokka:Saksalaiset säveltäjät Luokka:Musiikkipedagogit Luokka:Vuonna 1817 syntyneet Luokka:Vuonna 1905 kuolleet
Samuel Grubbe

Samuel Grubbe (1786–1853) oli ruotsalainen yliopistonopettaja ja filosofi. Hän oli 1813–1840 ensiksi logiikan ja metafysiikan, sittemmin etiikan ja politiikan professorina Upsalassa, 1840–1842 kirkollisasiainpäällikkönä ja vuoteen 1844 ministerinä. Grubbe oli Josef Otto Höijerin, Erik Gustaf Geijerin ja Christopher Jacob Boströmin rinnalla Ruotsin merkittävimpiä ajattelijoita. Hän kannatti alkuaan Friedrich von Schellingin ajatuksia, mutta muutti sitten, kuten monet muutkin samanaikaiset ajattelijat, kantansa siten, että koetti voittaa Schellingin panteismin ja asettaa sen sijaan spekulatiivisen teismin, joka opettaa Jumalan persoonallisuutta. Siten hän valmistaen kehitti sen suuntaista maailmankäsitystä, jollaisen myöhemmin esitti Boström. Grubben julkaisemista teoksista on ehkä huomattavin Filosofisk rätts- och samhälls- lära (1839), jota aikoinaan luettiin paljon Suomessakin.Grubbe. 2. Samuel Grubbe, Tietosanakirja osa 2, palsta 1623, Tietosanakirja Osakeyhtiö 1910 == Lähteet == Luokka:Ruotsalaiset filosofit Luokka:Vuonna 1786 syntyneet Luokka:Vuonna 1853 kuolleet
Burn Out (kappale)

Burn Out on alankomaalaisten DJ-tuottajien Martin Garrixin ja Justin Mylon kappale, jolla vierailee myös yhdysvaltalaislaulaja Dewain Whitmore. Sen julkaisi STMPD RCRDS 14. syyskuuta 2018 ja se on lisensoitu yksinomaan Sony Musicin omstamalle Epic Amsterdamille. Kappaleelle on toteutettu myös musiikkivideo, jolla nähdään videon pääroolissa oleva nuori mies yrittämässä iskeä silmäänsä pesulassa olevaan nuoreen naiseen joka on tämän rakkaudenihastus. Tämän seurauksena mies kulkee ajatuksissaan lukuisten teemoiltaan erilaisten portaalien läpi jotka kuvastavat "villejä todellisuuksia hänen ajatuksissaan". Videon lopussa mies havahtuu takaisin todellisuuteen ja menee juttelemaan naiselle. Myös Martin Garrix tekee lyhyen esiintymisen videolla. ==Lähteet== Luokka:Vuoden 2018 kappaleet Luokka:Martin Garrixin kappaleet
Breach (Walk Alone)

Breach (Walk Alone) on alankomaalaisen DJ-tuottaja Martin Garrixin sekä puolalaisen DJ-tuottaja Blindersin kappale. Sen julkaisi STMPD RCRDS 16. lokakuuta 2018 Garrixin viiden kappaleen suuruiselta Bylaw EP:ltä. Kappaleelle on toteutettu myös Damian Karsznian ohjaama musiikkivideo, jolla Garrix ja Blinders tekevät cameoesiintymisensä. ==Lähteet== Luokka:Vuoden 2018 kappaleet Luokka:Martin Garrixin kappaleet
Otto (lonkero)

Otto on suomalaisen Hartwallin käymisteitse valmistama lonkero. Ottoa valmistettiin vuosina 2002–2016 4,7 % vahvuisena. Juoma saavutti nopeasti suuren suosion: se kasvatti heti markkinoille tultuaan päivittäistavarakaupan lonkerokategorian myyntiä 60 prosenttia. Juomaa oli myynnissä useita eri makuja. Otto tuotiin uudestaan markkinoille 2024 alkoholilain muutoksen myötä 8 % vahvuisena. == Kritiikkiä == Valvira puuttui vuonna 2008 Otto Vadelma -lonkeron ja vuonna 2010 Otto Virtanen -juoman mainoskampanjaan. Juomien mainonnan katsottiin alkoholilain vastaisesti kohdistuneen alaikäisiin. Lisäksi Hartwall sai Otto Vadelman mainonnassa moitteita alatyylisestä kielenkäytöstä, ja Virtasen tapauksessa tölkissä lukeneesta tekstistä "energiajuoman makuinen", sillä tuotteesta välittyi mielikuva alkoholin suorituskykyä lisäävästä ja piristävästä vaikutuksesta. Vuonna 2010 Hartwall sai myös huomautuksen uuden Åttå Drinkero -juoman seksuaalivähemmistöjä syrjivän mainonnan takia. == Tuotteet == === 2024– === * Otto Greippi (8 %) * Otto Karpalo (8 %) * Otto Virtanen (8 %) === Vuosina 2002–2016 === * Otto Ananas (4,7 %) * Otto Greippi (4,7 %) * Otto Karpalo (4,7 %, aiemmin Puolukka- Karpalo) * Otto Musta Cola (4,7 %) * Otto Mustikka (4,7 %, aiemmin Jäämustikka) * Otto Omena (4,7 %) * Otto Vadelma (4,7 %) * Otto Valkoinen Pina Colada (4,7 %) * Otto Virtanen (4,7 %) * Åttå Drinkero Mansikka-Margarita (4,7 %) * Åttå Drinkero Minttukaakao (4,7 %) * Åttå Drinkero Valkovenäläinen (4,7 %) == Lähteet == Luokka:Suomalaiset alkoholijuomamerkit Luokka:Hartwall